Pataky Attila: Pálcával bökdöstek az ufók
Földönkívüli lényekkel való kapcsolatáról mesélt az Edda frontembere a 20. évfordulóját ünneplő magyar ufószövetség kongresszusán.
A rendezvény fő attrakciója Pataky Attila volt. A jelenlévők szerint az “örvénylő idegen energiákat szinte harapni lehetett a levegőben”, mikor a zenész sok évtizedes élményeit idézte fel.

„Irtózatos csattanást észleltem. Valami végigfutott a fán, és éreztem, hogy kézről kézre adnak engem. Felfektettek egy asztalra. Nagy fejük és nagy szemük volt, pálcákkal bökdöstek engem...” – mondta előadásában Pataky Attila, aki állítása szerint később feleségével és zenekarának billentyűsével is megélt hasonló eseteket.

„Most a saját életemet élem, és azt élem meg valóságnak, amit én élek. Tiszteletben tartom, hogy erről kinek mi a véleménye, de olyan nagyon mélységesen ez nem érdekel” – mondta Attila a Fókusz riporterének, majd hozzátette: az ufók is hasonlóképp léteznek, mint az elektromos áram: nem látjuk és nem halljuk őket, de attól még vannak.
Szórakozás